AIŠKINAMASIS RAŠTAS

Dėl atleidimo nuo savivaldybės vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija, siekdamaskatinti smulkaus ir vidutinio verslo veiklos atnaujinimą, siūlo fizinius ir juridinius asmenis, kuriems dėl karantino paskelbimo Lietuvos Respublikos teritorijoje buvo draudžiama vykdyti veiklą Molėtų rajono savivaldybės tarybos nustatytose viešosiose vietose, nuo 2020 m. gegužės 1 d. iki 2020 m. liepos 1 d. atleisti nuo vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose.

Parengto sprendimo projekto tikslas – nustatyti, kad fiziniai ir juridiniai asmenys, kuriems dėl karantino paskelbimo Lietuvos Respublikos teritorijoje buvo draudžiama vykdyti veiklą Molėtų rajono savivaldybės tarybos nustatytose viešosiose vietose, nuo 2020 m. gegužės 1 d. iki 2020 m. liepos 1 d. atleidžiami nuo vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 18 punktas;

Lietuvos Respublikos rinkliavų įstatymo 12 straipsnio 3 punktas;

Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“;

Lietuvos Respublikos Vyriausybės 2020 m. kovo 14 d. nutarimas Nr. 207 „Dėl karantino Lietuvos Respublikos teritorijoje paskelbimo“.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – tikėtina, kad atleidus nuo vietinės rinkliavos mokesčio fiziniai ir juridiniai asmenys bus paskatinti aktyviau vykdyti veiklą savivaldybės tarybos nustatytose viešosiose vietose.

Neigiamos pasekmės – nesurinktos savivaldybės biudžeto lėšos, gaunamos iš vietinės rinkliavos už leidimo išdavimą prekiauti ar teikti paslaugas savivaldybės tarybos nustatytose viešosiose vietose.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.